Šunskų herbas

Šunskų herbas – pagrindinis Šunskų miestelio ir buvusios Šunskų seniūnijos (Marijampolės savivaldybė) heraldikos atributas.

 Aprašas 

Herbo skydo juodame lauke vienas virš kito trys auksiniai fazanai su raudonomis karpelėmis.

 Simbolika 

Šunskų medžioklės ūkyje ilgą laiką buvo veisiami vadinamieji karališkieji paukščiai – fazanai. Trys fazanai reiškia tris dorybes – tikėjimą, viltį ir meilę. Juoda spalva simbolių kalboje įkūnija išmintį, išsilavinimą, ji yra ir derlingos žemės spalva.Šunskų fazanynas. Marijampoletic.lt (tikrinta 2025-12-08). Skaičius trys krikščionybėje reiškia tris dorybes – tikėjimą, meilę ir viltį. Dieviškoji trejybė pripažįstama kaip viena būtybė, į kurią susiliejusios trys.

 Istorija 

Heraldikos komisijoje su seniūnijos ir bendruomenės atstovais svarstant herbo simbolius buvo siūloma pavaizduoti liepinius skroblus, kurie įrašyti į Raudonąją knygą, o jų didžiulis masyvas tęsiasi nuo Šunskų iki Lenkijos. Dailininkui pateikus projektus pastebėta, kad heraldiškai išpildytas skroblų piešinys nesiskiria nuo kitų medžių piešinių. Tada nuspręsta herbe pavaizduoti fazanus, kurie dar neseniai buvo veisiami Šunskų medžioklės ūkyje.Šunskų seniūnijos atributika. Sunskubendruomenes.lt (tikrinta 2025-12-08).

Herbą 2008 m. lapkričio 26 d. dekretu Nr. 1K-1609 patvirtino prezidentas Valdas Adamkus.LR Prezidento dekretas Nr. 1K-1609 Herbo etalono autorius – dailininkas Rolandas Rimkūnas.

 Šaltiniai 

Kategorija:2008 m. patvirtinti Lietuvos gyvenviečių herbai
Kategorija:Marijampolės savivaldybės gyvenviečių herbai
Kategorija:Šunskai
Kategorija:Lietuvos miestelių herbai